PATVIRTINTA 
Panevėžio lopšelio-darželio ,,Voveraitė“ 
direktoriaus 2026 m. rugpjūčio 31 d.  
įsakymo Nr. VĮ-37

PANEVĖŽIO LOPŠELIO-DARŽELIO ,,VOVERAITĖ“ UGDYTINIŲ ASMENINIŲ
MOBILIŲJŲ TELEFONŲ IR KITŲ GALINIŲ ĮRENGINIŲ NAUDOJIMO TVARKOS
APRAŠAS

I SKYRIUS
BENDROSIOS NUOSTATOS

1. Panevėžio  lopšelio-darželio ,,Voveraitė“ (toliau – Mokykla) asmeninių mobiliųjų telefonų ir galinių įrenginių naudojimo tvarkos aprašas (toliau – Aprašas) apibrėžia ugdytinių asmeninių mobiliųjų telefonų, išmaniųjų laikrodžių, ausinių, planšečių, nešiojamųjų kompiuterių ir kitų galinių įrenginių (toliau – Įrenginiai) naudojimo mokykloje, mokyklos teritorijoje, mokyklos organizuojamų ugdomųjų veiklų ne mokyklos aplinkoje tvarką.
2. Aprašas parengtas vadovaujantis Mokinių asmeninių mobiliųjų telefonų ir kitų informacinių technologijų įrenginių (toliau – Įrenginiai) naudojimo Mokykloje rekomendacijomis, patvirtintomis Lietuvos Respublikos švietimo, mokslo ir sporto ministro ir Lietuvos Respublikos sveikatos apsaugos ministro 2025 m. liepos 31 d. įsakymu Nr. V-807/V-726, bei atsižvelgiant į 2026 m. gegužės 29 d. įsakymu Nr. VI-94 sudarytos darbo grupės parengtas rekomendacijas, apibendrinusias miesto mokyklų bendruomenių gerąsias patirtis ir praktinius sprendimus. 
3. Aprašo paskirtis – padėti mokyklos bendruomenei užtikrinti saugią, sveiką ir palankią ugdymo aplinką vaikams, ugdyti atsakingą technologijų naudojimą bei užtikrinti, kad išmanieji įrenginiai netrukdytų ugdymo(si) procesui.
4. Apraše naudojamas terminas „galinis įrenginys“ suprantamas kaip informacijai priimti ir (arba) perduoti skirtas įrenginys ar jo dalis, kurie tiesiogiai ar netiesiogiai bet kokiomis priemonėmis yra prijungiami prie viešųjų elektroninių ryšių tinklų. 
5. Apraše vartojamos sąvokos atitinka Lietuvos Respublikos švietimo įstatyme, Lietuvos Respublikos vaiko teisių apsaugos pagrindų įstatyme, Lietuvos Respublikos elektroninių ryšių įstatyme ir kituose teisės aktuose vartojamas sąvokas.

II SKYRIUS
UGDYTINIŲ ASMENINIŲ MOBILIŲJŲ TELEFONŲ IR KITŲ GALINIŲ ĮRENGINIŲ
NAUDOJIMO RIBOJIMO ATVEJAI IR IŠIMTYS

6. Mokykloje draudžiamas ugdytinių asmeninių naudojimas, išskyrus šiuos atvejus: 
6.1. užtikrinant ugdymo(si) sąlygas ugdytiniams, kuriems dėl jų sveikatos būklės ar atsižvelgiant į PPT rekomendacijas reikalinga naudotis asmeniniais įrenginiais;
6.2. kai informacinių technologijų įrenginys yra būtinas ugdymo tikslams (mokomosios programos, informacijos paieška, interaktyvi veikla).
7. Esant būtinybei nedelsiant susisiekti su tėvais (globėjais), ugdytiniai kreipiasi į grupės mokytoją, švietimo pagalbos specialistą arba mokyklos administracijos darbuotoją.

III SKYRIUS
PRIEMONĖS APRAŠO ĮGYVENDINIMUI UŽTIKRINTI

8. Mokytojai supažindina ugdytinius ir jų tėvus (globėjus) su Aprašu, organizuoja veiklas apie atsakingą technologijų naudojimą, bendrauja su tėvais, prireikus bendradarbiauja su švietimo pagalbos specialistais.
9. Tėvai (globėjai) užtikrina, kad ugdytiniai nesineštų į mokyklą asmeninių įrenginių, o gavę informaciją apie pažeidimą dalyvauja sprendžiant situaciją.
9.1. Ugdymą organizuojantys mokytojai ar švietimo pagalbos specialistai turi teisę laikinai paimti ugdytinių asmeninį įrenginį, jei ugdytinis pažeidė asmeninių įrenginių  naudojimo tvarką.
9.2. Nusižengus, asmeninis įrenginys mokyklos nustatyta tvarka grąžinamas ugdytinio tėvams (globėjams), atėjusiems pasiimti ugdytinio iš mokyklos.
9.3. apie pasikartojančius asmeninių įrenginių naudojimo mokykloje pažeidimus informuojama Vaiko gerovės komisija.
9.4. Ugdytiniai privalo laikytis Aprašo, vykdyti mokytojų ir kitų mokyklos darbuotojų teisėtus nurodymus, nepažeisti kitų asmenų privatumo, saugumo ir orumo, atsakingai elgtis su kitų asmenų įrenginiais.
10. Mokytojai taiko edukacines priemones bei metodus, sudarančius sąlygas įvairiapusiam ugdytinių ugdymuisi ir poilsiui be asmeninių įrenginių.
11. Socialinis pedagogas organizuoja prevencines veiklas apie saugų bei atsakingą technologijų naudojimą, konsultuoja mokytojus, ugdytinių tėvus,  analizuoja pasikartojančius asmeninių įrenginių naudojimo mokykloje pažeidimus, bendradarbiauja su švietimo pagalbos specialistais, Vaiko gerovės komisija.
12. Mokykloje vykdoma asmeninių įrenginių naudojimo stebėsena ir taikomos stebėsenos priemonės, užtikrinančios, kad išimties tvarka naudojami asmeniniai įrenginiai būtų naudojami pagal mokykloje nustatytą tvarką.
13. Už Aprašo vykdymo stebėseną atsakingi grupių mokytojai, švietimo pagalbos specialistai, administracija.

IV SKYRIUS
BAIGIAMOSIOS NUOSTATOS

14. Ugdytinių tėvai (globėjai) su mokyklos direktoriaus įsakymu patvirtintu aprašu supažindinami grupių susirinkimų metu mokslo metų pradžioje ar ugdytiniui pradėjus lankyti mokyklą.
15. Mokyklos direktoriaus įsakymu patvirtintas aprašas skelbiamas mokyklos interneto svetainėje.  
16. Aprašas gali būti pakeistas ar papildytas, pasikeitus teisės aktams ar esant būtinybei. 
17. Papildytas ar pakeistas aprašas tvirtinamas mokyklos direktoriaus įsakymu. 
______________________________
